Logi Einarsson, formaður Samfylkingarinnar, telur þriðja sæti á listum flokksins í Reykjavíkurkjördæmum verða baráttusæti. Hann gefur lítið fyrir gagnrýni á val á lista flokksins.
Logi sagði í Morgunútvarpi Rásar tvö í morgun eftirsjá vera að þeim Ágústi Ólafi Ágústssyni þingmanni og Jóhönnu Vigdísi Guðmundsóttur varaþingmanni sem hvorugt tekur sæti á lista flokksins í kosningunum í haust.
Jóhanna Vigdís sagði sig úr Samfylkingunni fyrir skemmstu því harkaleg skilaboð fælust í því að nýliðar væru skipaðir í þrjú af fjórum efstu sætunum í Reykjavíkurkjördæmunum. Næstum alger endurnýjun varð í efstu sætunum eftir uppstillingu.
Ég held að þegar ég horfi á þennan lista munu
áherslur sem Ágúst og Jóhanna lögðu áherslu á alveg verða innanborðs hjá okkur.
Logi segist þess jafnframt fullviss að Ágúst Ólafur hefði komist inn á þing í þriðja sætinu.
Það var auðvitað leitt að sjá hann ekki taka þriðja sætið
Hann hefði vaxið á því og ég held að hann efði komið sér inn.
Logi segir að Samfylkingin hyggist birta alla framboðslista á næstunni því hann vill að fólkið sem skipar efstu sætin sé tilbúið að taka þátt í mótun kosningastefnunnar sem verði samþykkt á flokkstjórnarfundi í næsta mánuði.
Formaður Samfylkingarinnar boðaði félagshyggjustjórn með grænar áherslur eftir kosningar og ítrekaði að hann vildi ekki vinna með Sjálfstæðis- og Miðflokki næst. Það geti þó breyst á komandi árum.